Hahmon perusidea on, että hän on galaktisen salaseuran agentti, joka työskentelee palkkasoturina päästäkseen alueille, jossa salaseuralla on intressejä. Ennen tätä hän oli paikallisen suurvallan prototyyppimalli puhtaasti biologiselle supersotilasprojektille, joille elektromagneettinen pulssi tai –säteily ei olisi rampauttava Akilleen kantapää.

Vihollishahmoille löytyy monenlaista vaihtoehtoa, joista mainittakoon kolme;

Biologisen muuntelun äärimmäisyyksiinsä vienyt avaruuspiraattijengi, jonka jäsenet ovat vääristyneitä, demonimaisia hirviöitä. He tekevät bisnestä myymällä keinoja kaihtamattomille diktaattoreille biologisia aseitä (useimmiten jonkin sortin mutaatio-viirusta jolla saadan kivasti vihollisen siviilipopulaatiosta halpaa tykinruokaa omiin joukkoihin) sekä omaa huomattavaa lihas- ja tulivoimaansa. He myös tykkäävät varastella kaikenlaista biologiseen tutkimukseen liittyvää paljon lupia kysymättä niiden omistajilta.

Nouseva suurvalta, jonka sotateknologia perustuu paljolti elektromagneettisten aseiden käyttöön lamauttamaan vihollisen korkeatasoisen teknologian ja sitten rynniköimällä vihollisen asemia elektromagneettiikkaa kestävällä (eli käytännössä sähköä käyttämättömällä) varustuksella. Joukot koostuvat suuresta massasta tavallisia ihmisiä varustettuna karkeilla mutta kestävillä tuliaseilla, tuettuna raskaaseen ja paksuun panssariin puetuilla supersotilailla ja bensakäyttöisillä sotakoneilla.

Vastustavan salaseuran pimeiden operaatioiden iskujoukot, jotka käyttävät teknologisesti edistynyttä varustusta ja pyrkivät toimimaan mahdollisimman vähällä äänellä edistääkseen salaseuransa päämääriä. He eivät ole pelokkaita käyttämään räikeitä keinoja jos tilanne sitä vaatii, kylläkin. Joukot koostuvat pienestä määrästä korkeasti koulutettuja, erittäin hyvin varustetuista kommandoista.

Mahdolliset tapahtumapaikat voivat olla monenlaiset. Rauhallinen tulevaisuuden kaupunki joka joutuu yllätyshyökkäyksen kohteeksi. Raunioitunut planeetta josta kamppailevat osapuolet ovat lukittuneet raakaan asemasotaan. Salainen asteroiditukikohta jonka rakennuksessa ei noudatettu minkään valtakunnan turvallisuusohjeistuksia. Megakorporaation päärakennus, jossa on tiukan vartion alla sensitiivistä tietoa, jota päähenkilö tavoittelee. Antaa mielikuvituksen laukata.